Vanemskaudid
Vanemskaut on 15-17-aastane skaudiliikumises osalev noor. Eestis kuuluvad skaudid Eesti Skautide Ühingusse (ESÜ). Vanemskaudiks saamiseks tuleb täita vajalikud skaudioskuse taseme nõuded ning läbida üksuse vanemskaudi katse. Vanemskautide üksust nimetatakse rühmaks. Ideaalsel juhul kuulub sinna 12-24 liiget, kes võivad omakorda salkadeks jaguneda. Vanemskaudid kohtuvad korra kuus, kus jagatakse jooksvat informatsiooni, seikluste tulemusi, ülevaadet jooksvatest seiklustest, vahetatakse uute seikluste ideid ning tehakse muudki vahvat. Jooksvalt toimub tegevus seiklustiimides.